Potenza

Potenza (AFI: /poˈtɛnʦa/; Puténzë in dialetu potentinu) est una comuna italiana de unos 66391 bividores, cabulogu de sa regione Basilicata e de sa provìntzia omònima. Est sa prima comuna de sa regione pro populatzione.

Est nòdida comente a "Tzitade verticale" pro sa piessigna istrutura urbanìstica, chi presentat su tzentru istòricu postu in su montigru prus artu e sos àteros bighinados postos a artàrias a pagu a pagu inferiores; cun is suos 819 metros de artària s.l.m. Potenza est su cabulogu de regione postu a sa cuota prus arta in Itàlia e est su segundu pro artària intre sos cabulogos de provìntzia a pustis de Enna. Est nodida fintzas che a "tzitade de sas chentu iscalas" o "città delle scale", pro more de su sistema suo de iscalas, antigas e modernas, chi colligat is vàrias partes de su tzentru urbanu: sa tzitade possedit, difatis, su sistema de iscalas mòbiles pro su trasportu pùblicu de majore istèrrida in Europa e su segundu a su mundu a pustis de su de Tòkyo.

Cabulogu de sa Basilicata dae su 1806Dae su 1806 a su 1970 sa Basilicata fiat classificada che a provìntzia (durante su Regnu de Nàpoli, su Regnu de sas Duas Sitzìlias e fintzas durante su Regnu de Itàlia) e Potenza est istada tando cabulogu provintziale. Partende dae su 1970, cun sa criatzione de sas Regiones, Potenza est istada fata cabulogu de s'ente  amministrativu nou[ de sa Regione Basilicata., sede de s'Universidade de sa Basilicata dae su 1982, Potenza est una de sas pagas tzitades italianas a èssere istadas onoradas de duas medàllias de oro: sa prima che a tzitade benemèrita de su Risorgimentu natzionale, in su 1898, sa segunda che a medàllia de oro a su mèritu tzivile, in su 2005.
Riferimentos

 Àteros progetos 

Categoria:Tzitades de s'Italia